CELEX: 62019TN0739
Language: mt
Date: 2019-11-06 00:00:00
Title: Kawża T-739/19: Rikors ippreżentat fis-6 ta’ Novembru 2019 – Productos Jamaica vs EUIPO - Alada 1850 (flordeJamaica)

23.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 432/71
            
         
      Rikors ippreżentat fis-6 ta’ Novembru 2019 – Productos Jamaica vs EUIPO - Alada 1850 (flordeJamaica)
      (Kawża T-739/19)
      (2019/C 432/82)
      Lingwa tar-rikors: l-Ispanjol
      
         Partijiet
      
      
         Rikorrenti: Productos Jamaica, SL (Algezares, Spanja) (rappreżentant: I. Temiño Ceniceros, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Alada 1850, SL (Barberá del Vallés, Spanja)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrent
      
         Trade mark kontenzjuża kkonċernata: it-trade mark figurattiva “flordeJamaica” – Trade mark tal-Unjoni Nru 9 003 989
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tal-Ewwel Bord tal-Appell tal-EUIPO tal-24 ta’ Lulju 2019 fil-Każijiet magħquda R 1431/2018-1 u R 1440/2018-1
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara lil dan ir-rikors kif ukoll lill-annessi tiegħu bħala ammissibbli;
               
            
                  —
               
               
                  tannulla d-deċiżjoni kkontestata b’mod sħiħ;
               
            
                  —
               
               
                  tikkundanna lill-EUIPO u lill-intervenjenti għall-ispejjeż.
               
            
         Motivi invokati
      
      
                  —
               
               
                  Għalkemm il-provi tal-użu ppreżentati miż-żewġ partijiet fil-proċedimenti għal dikjarazzjoni ta’ invalidità li minnhom joriġina dan ir-rikors ma jippermettux li tiġi applikata l-eċċezzjoni ta’ dekadenza minħabba t-tolleranza tat-trade mark allegata mir-rikorrenti, dawn jikkostitwixxu prova ċara tal-koeżistenza fis-suq tat-trade marks kunfliġġenti, li damet matul iż-żmien u li ġiet ittollerata mill-konvenuta, liema ħaġa tikkostitwixxi raġuni ġusta għall-użu tat-trade mark ikkontestata, minbarra li tikkonferma l-assenza ta’ probabbiltà ta’ konfużjoni fis-suq.
               
            
                  —
               
               
                  Mill-provi ppreżentati mill-konvenuta ma jistax jiġi konkluż li t-trade mark preċedenti kisbet karattru distintiv ikbar minħabba l-użu li sar minnha fi Spanja.
               
            
                  —
               
               
                  F’dan il-każ ma tirriżultax probabbiltà ta’ konfużjoni fir-rigward tal-prodotti u tas-servizzi kollha tat-trade mark ikkontestata u, b’hekk, ma tistax tiġi ddikjarata l-invalidità totali tagħha.